Dolors Marta Inge: Farcellets nadalencs de patates\nFarcellets nadalencs de patates\n6 xampinyons grossos\n1 grapadet de julivert picat\n30g de nous picades\n200g de ceba caramel·litzada\n200g de formatge Brie\n1 cullerada de Emmental ratllat\n2 cullerades nata liquida\nTallar les patates sense pelar amb una mandolina i escaldar-les durant dos minuts. Reservar.\nTrossejar els xampinyons i saltejar-los uns tres minuts en una paella amb el julivert i\nafegir-hi les nous, la ceba caramel·litzada i el formatge brie i salpebrar. Reservar.\nBatre l'ou amb la crema de llet i el formatge emmental.\nEngreixar uns motllos de silicona per fer magdalenes i entapissar-los els fons i les parets interiors amb les rodanxes de patata superposant-les una mica.\nFarcir-les i repartir el batut d'ou en els motllos. Tapar-los amb una rodanxa de patata i coure-les al forn preescalfat durant 20 minuts a 180 graus.\nDeixeu-ho refredar i desemmotllar-los pressionant per la part de sota perquè surtin amb facilitat.\nPer decorar-los els podeu lligar amb una cinteta.\nPublicat per "Dolors Marta Inge" a 20.12.13\nCOOK IT Rose ha dit...\nEl batut d'ou es barreja amb els xampinyons, etc?\n"Dolors Marta Inge" ha dit...\nno, primer s'omplen els motllos amb les patates i el farciment i desprès es reparteix l'ou batut per sobre. Encara que si barreixes l'ou amb le facit i desprès omples els motllos no crec que passi res.\nUn amic nostre de suècia els va fer per nadal i va dir que havia tingut molt d'èxit\nDesitjo que tu també tinguis sort i tinguis èxit.


Del 17 de setembre de 2016 al 24 de setembre de 2016\nPhilip Hoare (1958, Southampton) és autor de set obres de no-ficció: Serious Pleasures: The Life of Stephen Tennant (1990) i Noel Coward: A Biography (1995), Wilde’s Last Stand: Decadence, Conspiracy, and the First World War (1997), Spike Island: The Memory of a Military Hospital (2000), i England’s Lost Eden: Adventures in a Victorian Utopia (2005). Leviathan or The Whale (2008) (Leviatán o la ballena) va guanyar el Premi de No-Ficció de la BBC Samuel Johnson el 2009. El seu últim llibre, The Sea Inside (El mar interior), ha estat publicat per 4th Estate (Regne Unit) Melville House (Estats Units), i Ático de los Libros (Catalunya). Va ser el convidat del British Council a FIL Guadalajara el 2015.\nHoare té una llarga trajectòria com a comunicador i comissari d’exposicions. Ha escrit i presentat el film de la BBC The Hunt for Moby Dick, i ha dirigit tres pel·lícules per a la Whale Night de la BBC. Va ser responsable de la exposició Icones del Pop a la National Portrait Gallery i ensenya a la Universitat de Southampton. Va rebre un doctorat honoris causa de la Universitat de Plymouth el 2011 i col·labora regularment amb The Independent, The Guardian i The Times Literary Supplement.\nPhilip Hoare ha escrit, gairebé sense adonar-se, el que es conforma com una trilogia del mar: de Leviatán o la ballena fins a El mar interior, el tercer volum sobre el mar i l’ésser humà en el qual està treballant actualment. Ha viatjat fins a Cape Cod, Austràlia i les Açores cercant les balenes i la inspiració que d’elles n’extreu, i que el connecta amb el mar. No en va les seves obres exploren el mar com el darrer territori desconegut i inexplorat, allò que Herman Melville qualifica com «la pell de l’oceà», la seva absència i la seva presència. La manera com els humans li giren l’esquena, però en depenen per viure. L’esperança que ofereix als inmigrants, i el terror i la mort amb la qual els castiga: el mar com a límit i com a possibilitat tràgica. I la balena, sempre, com a símbol de tots aquests significats, la portadora sense fi de la nostra cultura, l’emblema de la dràstica divisió entre la història natural i la història de l’ésser humà. Això és el que explorarà durant la seva estada a la Faber Residency, on treballarà en el tercer volum de la seva Trilogia del Mar.


Tot un món (encara) per descobrir - La Veu dels Llibres\nTot un món (encara) per descobrir\nper Joan Carles Girbés, director editorial de Som (Amsterdam, Ara Llibres, Bernat Metge)\nDivendres, 20 de novembre de 2020 a les 00:00h\nAquesta tardor ens ha portat moltes alegries (i sí, aquest és un article seriós).\nL’anunci de les obres finalistes al Premi Òmnium a la Millor Novel·la de l’Any constata el que fa temps que és un clam: la narrativa valenciana està en un dels millors moments de qualitat de la seua història. D’entre la dotzena de títols seleccionats per la principal entitat cívica del nostre país, hi opten Les espines del peix (Edicions 3i4), de Josep Colomer; Ignot (Periscopi), de Manuel Baixauli; i Guillem (Amsterdam), de Núria Cadenes. El 2019, aquest guardó el va guanyar Martí Domínguez amb L’esperit del temps (Proa).\nEn aquest sentit (en altres no, com és evident), el 2020 ja havia començat molt bé. El Premi Ciutat de Barcelona va anar a mans de Joan Benesiu per l’ambició literària de Serem Atlàntida (Periscopi). Aquest autor ja havia merescut amb Gegants de Gel el Premi Crexells i el Llibreter, un guardó, aquest últim, que aquest novembre ha distingit l’obra d’un altre valencià: Manuel Baixauli, amb Ignot.\nÉs una proesa insòlita, inexplicable, que en un país amb un índex de lectura irrisori en la llengua pròpia siga capaç de generar i canalitzar tot aquest talent i tota aquesta creativitat\nAquest any de reconeixements excepcionals té encara una altra fita en el Premi Nobel, que si bé no ha recaigut en cap autor valencià (no encara), sí que ha servit per remarcar i prestigiar la brillant trajectòria d’Edicions del Buc, editora en català de la poetessa nordamericana Louise Glück, a qui l’acadèmia sueca ha lloat per la veu “inconfusible que, amb una bellesa austera fa universal l’existència individual”.\nTenim, doncs, bons autors i editorials amb criteri i qualitat. Això és innegable. I, alhora, resulta impactant: és una proesa insòlita, inexplicable, que en un país amb un índex de lectura irrisori en la llengua pròpia siga capaç de generar i canalitzar tot aquest talent i tota aquesta creativitat. Però, tot i així, no acabem de traure el cap. Ja no estem en el punt en què, no massa anys enrere, ens escudàvem en l’autoodi dels governs que ens omnigovernaven. Vam girar full a tot aquell desgavell. Però falta una eternitat per arribar a l’Ítaca que ens prometíem. De fet, la nostra singladura tot just s’ha allunyat unes milles de la costa, i ja podem veure que anem a bord d’un vaixell fràgil i inestable. Si no enfortim la base —el buc, per rematar ja el símil mariner—, naufragarà.\nTenim diversos problemes interconnectats, però n’hi ha dos, el de visibilitat i el d’accessibilitat, que són dels més preocupants. No som conscients dels bons llibres que produïm, i ens costa trobar-los a l’abast amb facilitat. Lamente no facilitar cap fórmula màgica perquè el peix deixe de mossegar-se la cua, però almenys deixem constància en aquest article de la paradoxa: mentre no tinguem una massa lectora molt més àmplia que l’actual, no ocuparem més espai als mitjans de comunicació i a l’imaginari col·lectiu, i tampoc no ens cediran més metres quadrats les llibreries que aguanten estoïcament àmazons i pandèmies.\nMentre no tinguem una massa lectora molt més àmplia que l’actual, no ocuparem més espai als mitjans de comunicació i a l’imaginari col·lectiu\nReconduir la situació actual, desempallegar-se de velles fórmules que ja no donen per més i sacsejar el panorama amb propostes innovadores que connecten amb públics nous és una gran feina col·lectiva. Tenim més lectors que mai escolaritzats en la nostra llengua, tenim autors i autores d’un talent fora mida, i tenim un sistema editorial que s’ha diversificat els últims anys tot i enriquint-ne les propostes que arriben a la societat. Fins i tot tenim uns polítics que no fan nosa i sí una miqueta de servei. Hem de poder arribar molt més lluny! Res és impossible encara. De fet, quan se’ns dona l’oportunitat d’ocupar la centralitat, com amb la celebració de la Plaça del Llibre de València, els resultats són espectaculars: fer visible la rica oferta literària en valencià no només no espanta, sinó que atrau un públic nombrós, àvid de descobriments i nous horitzons lectors. Aquesta és la llum del far que necessitem. Despleguem veles i aprofitem el vent.


Més d’un milió d’euros per a un nou telecadira a Baqueira Beret – Cornudellaweb / PrioratDigital / Segle21.cat\nMés d’un milió d’euros per a un nou telecadira a Baqueira Beret\nEl nou remuntador de pinça fixa de tres places comptarà amb una inversió de més d’un milió d’euros i transportarà 1.800 persones per hora\nL’estació d’esquí de Baqueira Beret.\nACN Vielha .- La Comissió territorial d’urbanisme de la Val d’Aran ha aprovat aquest dijous el projecte per instal·lar un telecadira a l’estació d’esquí de Baqueira Beret, des de la cota 1.848 fins a la 2.090, seguint la traça del barranc de Blanheuar. El nou remuntador de pinça fixa de tres places tindrà capacitat per transportar 1.800 esquiadors per hora i la seva construcció comportarà una inversió de més d’un milió d’euros. El projecte preveu reubicar l’antic telecadira Vista Beret, desmuntat fa dos anys, en una zona que serveixi per descongestionar la mobilitat interior entre les zones de Baqueira i de Beret. El nou telecadira servirà com a infraestructura de retorn dels esquiadors cap a Baqueira en cas d’aturada de les instal·lacions de Beret. L’accés dels esquiadors al telecadira es farà des d’una pista existent i amb neu, sense que requereixi noves actuacions o condicionaments del terreny. La Comissió ha valorat l’interès públic del projecte i el fet que no existeixen noves pistes associades.\nL’òrgan col·legiat ha aprovat també el projecte de reforma i ampliació del bar restaurant Bosque, situat a la cota 1.800 de l’estació de Baqueira Beret, per donar refugi a més esquiadors en cas de mal temps. La construcció del telecadira de Baqueira i l’aparcament públic de Ruda han comportat un augment d’usuaris en aquesta zona, i el bar restaurant se saturava en dies de màxima afluència. L’edifici del Bosque acull, a més de restauració, serveis de guardaesquís, botiga, farmaciola, torre de control, oficines i sales per al personal de l’estació. També compta amb terrasses exteriors.\nEl projecte suposarà passar d’una superfície construïda de 1.541 metres quadrats a 2.774 per atendre 450 persones i comportarà una inversió de poc més d’un milió d’euros. Les obres milloraran l’accés des de la part superior cap al restaurant i les terrasses, substituiran l’actual sistema d’autoservei lineal per un de flux lliure per agilitar el servei i milloraran els serveis i instal·lacions per aconseguir un edifici més sostenible.\nCarles X. Cabós 23 de Juny de 2016 Baqueira Beret, esports, esquí, Val d'Aran\nAnterior Entrada anterior: Tots els partits excepte el PP demanen la dimissió de De Alfonso\nSegüent Entrada següent: La Barcelona Games World, del 6 al 9 d’octubre al recinte firal de Montjuïc


Aquest dijous, dia 8 de novembre, la Congregació de la Causa dels Sants ha promulgat el Decret de beatificació del Servent de Déu Marià Mullerat i Soldevila, pare de família i metge de professió, mort el 13 d’agost de 1936 a El Pla, prop d’Arbeca, per odi a la fe.\nDesprés de comprovar la fama de martiri estesa entre els fidels i amb el compliment de les exigències del Dret, el dia 9 de juliol de 2003, l’aleshores arquebisbe metropolità de Tarragona i primat, Mons. Lluís Martínez Sistach, va decretar obrir la Causa diocesana iniciant així el procés de beatificació. Un any després, el dia 26 d’abril de 2004, es va celebrar la sessió de clausura. La Congregació per a la Causa dels Sants va atorgar el decret de validesa dels actes l’any 2007.\nEl lloc i data de la celebració de beatificació es donaran a conèixer properament.\nBreu perfil biogràfic de Marià Mullerat i Soldevila


Libros de PUIGPELAT FRANCESC - Llibreria Al·lots.\nSi et diguessin que unes inofensives vacances a París es poden convertir en l'aventura més emocionant de la teva vida, t'ho creuries? Quan fa tres dies que la Marta i en Víctor Peris són a la ciutat de les llums, reben una nota anònima que els informa del segrest dels pares. Sort que tenen un veí molt especial: el detectiu privat Arsène Lutin. La Marta i en Víctor es co...


Joaquim Rodríguez o l’èxit lleuger | Amb sal i pebre\nJoaquim Rodríguez o l’èxit lleuger\nPublicat el 29 Mai 2012 per jordibadia\nJoaquim Purito Rodríguez va perdre el Giro d’Itàlia per només 16 segons, que després de tres setmanes de cursa és no res. Vol dir que va quedar segon d’una de les tres voltes ciclistes per etapes més importants del món i que fins a la contrarellotge del darrer dia va estar en condicions de guanyar.\nTot just acabar i encara ahir a l’arribada a l’aeroport, a Rodríguez li van preguntar si aquests setze segons no els hauria pogut eixugar en una de les vint-i-una etapes disputades. No ho sé, però m’imagino que el ciclista català ha repassat totes i cadascuna de les etapes cent vegades. Potser si hagués atacat una mica abans dissabte, a la pujada de l’Stelvio…\nLa veritat és que ningú no ho pot saber. Diumenge, Ryder Hesjedal havia de remuntar 31 segons i a mitja contrarellotge ja els havia guanyat; potser si el desavantatge hagués estat de 47 segons, hauria remuntat un minut i tres segons. Vés a saber.\nAquest plantejament és inevitable. Ara: el fet d’insistir-hi fa que, sense voler, no ens fixem en el gran valor del resultat aconseguit pel Purito. La seva cursa ha sigut gairebé perfecte. És un corredor menut i molt lleuger, de molt poc cubicatge, amb un únic punt fort que són els esprints en pujades fortes. Només amb aquesta carta es va fer amb el mallot rosa i el va mantenir i el va recuperar aprofitant cadascuna de les oportunitats que li donava el perfil de l’etapa.\nJoaquim Rodríguez no ha guanyat el Giro, però ha obtingut un resultat extraordinari. Quedar segon, per més que es pretengui fer creure el contrari, no vol dir perdre.\nL'entrada va ser publicada el General i etiquetada Ciclisme, Giro d'Itàlia, Joaquim Rodríguez per jordibadia. Guarda l'enllaç permanent.


CONCURS DE TRASLLATS 2020: COM ENS BLOQUEJA PLACES EL DECRET DE PLANTILLES – PÚBLICA.CAT\nconcurs de trasllats DESTINACIONS\nCONCURS DE TRASLLATS 2020: COM ENS BLOQUEJA PLACES EL DECRET DE PLANTILLES\nCONSIDERACIONS RESPECTE EL CONCURS GENERAL DE TRASLLATS 2020: COM AFECTA NEGATIVAMENT EL DECRET DE PLANTILLES AL CONCURS?\nEl dia 1 d’octubre de 2014 la Federació de Treballadors d’Ensenyament de la UGT de Catalunya ja va mostrar la nostra repulsa al Decret de Plantilles presentat pel Departament d’Ensenyament especialment quan justament estàvem a les portes d’un nou concurs de trasllats (recordem que els de caràcter estatal són cada dos anys).\nEl proper 5 de novembre s’inicia el proper concurs de trasllats estatal. Si les plantilles no estan ben actualitzades ens enfrontem al problema de no tenir vacants disponibles. Pot passar que es produeixi un desgavell similar al de les adjudicacions provisionals d’estiu. A Catalunya un factor que redueix el nombre de places vacants és el Decret de Plantilles i les conseqüències negatives que comporta per a la mobilitat del professorat, tant si és funcionari com si és interí.\nEn una publicació anomenada “REFLEXIONS AL VOLTANT DEL DECRET DE PLANTILLES”, ens preguntàvem si afectaria al professorat “definitiu” dels centres de Catalunya. El que ens temíem està succeint malauradament!\nAquell mateix any, el 2014, ja vam tenir una primera mostra de com aniria la cosa amb el clientelisme demostrat en les adjudicacions provisionals d’estiu on ja denunciàvem que els centres públics no érem empreses privades i que es trencava el principi d’igualtat, capacitat i transparència objectiva.\nEl sector d’Educació de la UGT va presentar un recurs contra el Decret 39/2014 pel qual es regulen els procediments per definir el perfil i la provisió dels llocs de treball docents davant del Tribunal Superior de Justícia de Catalunya (TSJC), el qual ha donat la raó parcialment als serveis jurídics de la FeSP-UGT Educació de Catalunya.\nVam aconseguir la nul·litat de la polèmica remoció del lloc de treball d’un funcionari per mitjà de procediments arbitraris i poc garantistes. La sentència carrega contra la vulneració dels drets del professorat sense criteris de transparència, objectivitat, imparcialitat i no-discriminació, garantint els drets d’informació i amb l’audiència prèvia del personal afectat. Amb això evitem supressions de places definitives per a col·locar persones afins i injustícies contra persones amb plaça definitiva en un centre.\nLA MOBILITAT ÉS EQUITATIVA A TRAVÉS DEL CONCURS DE MÈRITS DEL CGT\nEls concursos de trasllats permeten la mobilitat de professorat i es convoquen en l’últim trimestre de cada any. N’hi ha de dos tipus: els d’àmbit estrictament autonòmic i els d’àmbit estatal.\nEls d’àmbit autonòmic es convoquen cada dos anys, i al bell mig es porta a terme el concurs general, d’àmbit estatal. Els participants els utilitzen tant per obtenir el seu primer destí com per poder canviar, i aquests últims són els únics que poden participar de forma voluntària.\nDissortadament a Catalunya només se n’ha fet darrerament un d’autonòmic, en el marc de les places perfilades a l’empara del nefast Decret de Plantilles: el del concurs de mèrits de places perfilades en el concurs de mèrits de llocs específics amb perfil professional de competència digital docent.\nEn la sentència citada anteriorment, la UGT ha aconseguit que el Tribunal consideri nul l’últim epígraf de l’Art 15.2.b, per considerar que vulnera els principis de mèrit i capacitat en els concursos de mèrits.\nEl Decret de plantilles permet el bloqueig de places, perquè ha creat una nova forma de gestió de personal, la qual cosa suposa acabar de facto amb el concurs de trasllats, perquè des de la seva implantació cada vegada han sortit menys places per poder concursar en el concurs de trasllats estatal, impedint la mobilitat de professorat i augmentant la provisionalitat.\nL’única manera de poder canviar de centre serà presentant projectes per obtenir una plaça en un altre centre. Les places de perfils esdevenen definitives i van lligades a un projecte de centre, ningú ha parat a pensar què passa quan hi ha un canvi de direcció? I si hi ha una modificació del projecte?\nDes de la secció d’Educació de la UGT exigim que el Departament retiri aquest Decret de plantilles antidemocràtic. El problema que presenta quan aquestes places són definitives, és que esdevenen un llast per al centre que vulgui canviar el projecte bé perquè no hagi funcionat o perquè en considera un altre de millor.\nL’existència d’un alt nombre de participants en situació de provisionalitat sense haver obtingut destinació anteriorment o la participació des de la condició de suprimit o desplaçat indiquen l’existència d’un desequilibri entre l’oferta de vacants i el nombre de docents.\nEl Sector d’Educació de FeSP-UGT advoca perquè:\nes garanteixi el dret a la mobilitat dels docents en els seus llocs de treball\ns’asseguri l’estabilitat de les plantilles i es redueixi el nombre de funcionaris en situació de provisionalitat, suprimits i desplaçats.\nEs retiri definitivament el decret de plantilles\nA més, UGT Educació exigeix que:\nes publiquin les plantilles orgàniques reals contemplant la totalitat de les vacants en cada convocatòria\nque es revisi i actualitzi l’annex referit a mèrits acadèmics, amb la finalitat de reconèixer els nous mèrits referits a qüestions com la tutorització de la fase de pràctiques, la participació en projectes educatius o els premis en concursos\nes garanteixi en la normativa bàsica la igualtat d’oportunitats en la participació amb el reconeixement dels mateixos mèrits, mitjançant la seva negociació a la Mesa Sectorial del Personal Docent no Universitari.\nOne thought on “CONCURS DE TRASLLATS 2020: COM ENS BLOQUEJA PLACES EL DECRET DE PLANTILLES”\nPUBLICADA AVUI LA RESOLUCIÓ DE PLANTILLES 2020 – PÚBLICA.CAT ha dit:\n05/11/2020 a les 7:02\n[…] més a més podem comprovar la incidència real que denunciàvem de l’efecte devastador del Decret de Plantilles, es poden veure la quantitat de places ordinàries que han suprimit seguint els codis […]


La roba que vestim pot influir en la nostra salut cardiovascular? | Salut a prop\nPortar una dieta equilibrada i saludable, fer exercici de forma regular i abandonar el tabac són recomanacions que identifiquem ràpidament amb els hàbits saludables per tenir cura del cor. Però t'has plantejat alguna vegada que la roba que portes també pot influir en la teva salut cardiovascular? La Federació Espanyola del Cor (FEC) ens recorda que "l'ús freqüent de roba massa ajustada pot afavorir l'aparició de problemes cardíacs, ja que aquesta mena de peces perjudiquen la circulació sanguínia venosa i faciliten l'aparició de trombes i infarts pulmonars".\nDificulta la circulació sanguínia\nQuan utilitzem de forma continuada peces molt ajustades que es cenyeixen al cos (sobretot les de teles més pesades, gruixudes i rígides, com ara els texans) es perjudica la circulació sanguínia venosa i dificulta que la sang retorni al cor. Això pot causar l'augment de la formació d'edemes que facilitin l'aparició de trombes venosos, principalment a les cames, i pot arribar a ocasionar embòlies pulmonars.\n"Aquesta trombosi venosa, si se succeeix repetidament, pot causar hipertensió arterial pulmonar, amb l’aparició de dificultat respiratòria i, si és massiu, el despreniment dels trombes pot arribar a causar la mort", recorda la Dra. Mar Moreno, membre de la Societat Espanyola de Cardiologia (SEC).\nOcasiona retenció de líquids\nLa roba cenyida també comporta retenció de líquids i de toxines a l'organisme, cosa que afavoreix l'aparició de cel·lulitis i dipòsits de greix en algunes zones del cos. També pot dificultar la digestió i obstruir el pas adequat d'oxigen i aire per l'organisme.\nQuè s'anomena roba cenyida?\nLa FEC considera roba ajustada "aquella que no permet que fem moviments de forma natural i que, després d'haver-la portat unes quantes hores, ens deixa marques a la pell. Sentir formigueig i endormiscament en algunes zones, especialment en mans i peus, serà senyal inequívoc que hem de portar peces més folgades ".\nRecomanacions per tenir cura de la circulació\nAl nostre blog Salut a prop pots trobar moltes recomanacions per tenir cura de la salut del cor. En el cas de la circulació sanguínia, la FEC recomana:\nCuidar l'alimentació. Seguir una dieta equilibrada, rica en fruites i verdures i baixa en greixos saturats que afavoreixen l'aparició del colesterol.\nEvitar el sedentarisme. Fer exercici regular, almenys durant 30 minuts diaris quatre vegades o cinc a la setmana, per incrementar l'acció del bombeig del cor.\nDeixar de fumar. El tabac causa l'enduriment de les artèries i ocasiona una mala circulació.\nTenir cura de la posició corporal. Hem d'evitar estar moltes hores asseguts, sobretot amb les cames creuades, o drets en una mateixa posició. És recomanable aixecar-se de la cadira o seure una estona de tant en tant i fer una passejada per activar la circulació. Durant els viatges llargs es recomana utilitzar peces còmodes i estirar les cames periòdicament.\nAjudar al retorn sanguini. De forma periòdica o mentre dormim cal col·locar les zones on notem que hi ha una mala circulació per sobre del nivell del cor, per fer que la sang arribi de manera més ràpida i amb menys sobreesforç.


ScratchEd Meetup Febrer 2020 – Un toc de TIC\nPublicat per Esther el 21 febrer, 2020 21 febrer, 2020\nUn cop més com tants altres tercers dissabtes de mes, s’ha celebrat una de les mítiques trobades de ScratchEd Meetup, i ja en van 29, que es diu aviat!\nNosaltres hem tingut la sort de ser-hi des del principi, però a partir d’ara, a més a més, també us volem compartir aquí el recull de recursos i les coses que ens han semblat interessants del que s’hagi comentat. Com sempre ho fem perquè ens sembla útil tenir-ho recollit en algun lloc, però alhora perquè creiem que pot ser molt interessant no només per a nosaltres sinó per a qualsevol persona que, hagi anat o no a la trobada, i li interessi el tema de Scratch, o la tecnologia aplicada a l’educació en general.\nAixí que som-hi doncs!\nLa trobada s’ha fet al Punt Multimèdia de Sants, com ja és habitual, on L’Oriol i l’Antònia ens han acollit fent-nos sentir un cop més com a casa, i és que així dóna gust, i la veritat és que costa imaginar-se o proposar fer la trobada a altres llocs 😉 malgrat que de tant en tant per descobrir o per disponibilitats també anem amunt i avall a visitar altres indrets.\nLes trobades de “ScratchEd Meetup” són trobades informals de persones dins de l’àmbit de l’educació que s’interessen per a compartir recursos, coneixement i experiències entorn d’Scratch, i tot el que té a veure amb les competències del pensament computacional i la tecnologia aplicada a l’educació.\nAquests grups tenen l’aval i són coordinats pel grup ScratchEd de la Universitat de Harvard i el grup de Barcelona va ser el primer grup constituït oficialment a territori europeu ^_^\nLa dinàmica de funcionament de les trobades és molt simple, aplicant la metodologia dels EdCamp són les mateixes persones participants qui dissenyen el contingut de la sessió, proposant al principi un seguit de temes, inquietuds, preguntes o propostes que vulguin compartir. A partir d’aquí es fa l’escaleta de temes i el grup es pot dividir (o no) en subgrups per a tractar temes diferents en paral·lel. També es convida a tothom a canviar de grup quan així ho vulgui en cas que li sembli més interessant algun altre, no hi ha problema, la gràcia està a aprendre i compartir plegats a partir de la motivació de cadascú.\nEn aquesta trobada van venir gairebé 30 persones i van sortir un munt de propostes i recursos interessants que us expliquem tot seguit.\nEl Josep un dels co-organitzadors de la trobada va començar delitant-nos amb una introducció al Machine Learning amb Scratch : https://machinelearningforkids.co.uk Un recurs molt interessant!\nEstirant del fil vam arribar a altres coses com https://quickdraw.withgoogle.com un recurs molt entretingut en forma de joc d’IA aplicada al reconeixement de patrons (en aquest cas dibuixos) de Google.\nDesprés en Jaume ens va compartir la seva experiència a [binomi] amb el robot TrueTrue del qual n’han fet algunes millores, com ara un complement dissenyat i fabricat en 3D per tal d’incorporar-li un retulador i fer-ne un robot pintor.\nDurant l’estona de l’esmorzar sempre passen coses xules i aquest cop vam estar jugant amb la càmera 360 del Carles i parlant sobre com utilitzar-la en tota mena de projectes i activitats.\nEl Carles després ens va presentar la seva expo de llums programables que es podrà veure al mateix Punt Multimèdia la setmana prèvia a la RoboTAC de la qual l’Oriol ens en va fer cinc cèntims i va convidar tothom a venir i passar-ho bé tot aprenent i descobrint.\nEl Pablo a continuació ens va explicar com funciona LEGO WeDo 2.0 amb Scratch, i finalment l’Andrés, també un dels co-organitzadors de les trobades ens va compartir el seu entusiasme treballant amb el Merge Cube amb el que podem fer un munt d’activitats interessants de realitat virtual i augmentada amb Co-Spaces!\nCom a nota final es va comentar que s’havien celebrat els premis BitBot sobre projectes de robòtica i programació educativa en activitats extraescolars i que el nou portal bitbot.gencat.cat incorpora un llistat d’activitats amb un cercador, i també una borsa d’ofertes de feina per a educadors/es de l’àmbit de la tecnologia en el lleure educatiu.\nUna trobada d’allò més profitosa, com sempre, on tothom en va sortir amb un munt de coses interessants a la motxilla i amb moltes ganes per la següent!!!\nPodeu veure un recull de fotos aquí i seguir el fil amb l’etiqueta #ScratchEdMeetup.\nJa us seguirem explicant, salut i força Scratch família 😉


La UdL, als Premis Goya\nEl Centre Dolors Piera ha col·laborat en el documental 'Las maestras de la República'\nFoto: Transit Producciones\nLas maestras de la República, nominada com a millor pel·lícula documental als Premis Goya d'enguany, ha comptat amb la col·laboració del Centre Dolors Piera d'Igualtat d'Oportunitats i Promoció de les Dones de la Universitat de Lleida. Aquest servei de la UdL va facilitar als documentalistes del film informació (fotografies, biografies) sobre la mestra i sindicalista lleidatana que dóna nom al centre.\nLa pel·lícula, dirigida per Pilar Pérez Solana i produïda per la FETE-UGT i Transit Producciones, recrea a través d’imatges d’arxiu inèdites, d’entrevistes a familiars i a especialistes en història, el paper que van jugar aquestes mestres en la millora de l’educació durant els anys de la II República i el llegat que ens han deixat.\nDins dels actes de commemoració del 8 de març, el Centre Dolors Piera i la FETE-UGT Terres de Lleida han programat la projecció de Las maestras de la República per al proper 6 de març al Rectorat, amb l'assistència de la directora de la pel·lícula, l'actriu, Laura de Pedro, i la catedràtica d'Història Contemporània de la UdL, Conxita Mir. El documental, editat en DVD, estarà disponible en préstec a partir del proper mes de març al Centre d’Estudis i Documentació de les Dones de la UdL, ubicat a la biblioteca de Cappont.\nLa cerimònia d'entrega dels Premis Goya, que enguany arriba a la 28ena edició, tindrà lloc el proper diumenge. En la secció de millor pel·lícula doumental competeixen a més de Las maestras de la República, Con la pata quebrada, Guadalquivir i Món Petit.


' ' Els vins que vaig tastant: Isis 2005. DO Montsant\nIsis 2005. DO Montsant\nUna bona part de la meva vida, ha estat dedicada a la docència i a part de les satisfaccions en temps real, fa molta il·lusió quan passat el temps, recuperes el contacte amb persones que han estat alumnes i ara són magnífics professionals. I ara fa uns mesos una d’aquestes persones que havia tingut com alumne a la Universitat i actualment es dedica a la exportació de vins a països remots, em va donar a tastar aquest vi.\nProcedeix del celler dels Guiamets i el cupatge està feta amb una selecció de vinyes velles de Syrah, Garnatxa, Samsó i Cabernet, envellit durant 12 mesos en bótes de roure francès i americà.\nPresenta color cirera intens amb tonalitats violades i capa mitjana.\nEn nas ofereix fruites vermelles madures i notes especiades i minerals.\nEn boca és equilibrat, consistent i amb tanins arrodonits.\nÉs un vi recomanable, que conté 14% d’alcohol. No conec el seu cost degut a tractar-se d’un detall, però a Internet he trobat preus entre 10,75 i 14,5€, cosa que m’ha desconcertat una mica, ja que normalment els diferents llocs de venda online, coincideixen bastant. Com curiositat dir que les ampolles van numerades (la producció està en 15.500 ampolles)\nPublicat per Ricard Sampere a 22:31\nEtiquetes de comentaris: DO. Montsant, Isis 2005, vins\nMarta 17 de gener de 2011, a les 22:46\nEl vi, és alguna cosa a compartir i no només sabors sinó també emocions...\nMolt maco el teu post avui...\nI parlant d'una altra cosa......et faràs el rei dels Montsant !!!!!!!\nRicard Sampere 17 de gener de 2011, a les 23:12\nTens raó i saps que aquestes coses em fan il·lusió. Dimarts passat ho vas poder veure en directe amb el Manel.... I no sé perquè serà que tinc molts Montsants oi?... :)).\nMarta 17 de gener de 2011, a les 23:42\nM'ha dit el Jay, en petit comité...que tindrà en compte el teu bloc !!! ;)\nRicard Sampere 18 de gener de 2011, a les 9:28\nbe... no volia fer-ho públic encara, però ja fa deis que em truca...:)).\nJaume 18 de gener de 2011, a les 21:35\nAquest, Ricard, ja només el provaria per l'etiqueta i el nom, i si a sobre es recomanable, me l'apuntaré a la llista de pendents.Com tants que tinc i que suposo que em quedaran a la llista. Però de totes maneres ho intentarem.\nRicard Sampere 19 de gener de 2011, a les 12:23\nJaume, jo tb tinc una bona llista de pendents... Els pendents que tinc a la nevera, espero que deixin de quedar com pendents aviat... però de la llista dels que llegeixo i/o em recomanen, ja tinc una llista a l'IPhone... i segurament molts mai els tastaré ni trobaré la oportunitat.. i això que em restringeixo a vins de proximitat..\nMaria José López 19 de gener de 2011, a les 16:15\nDoncs sí realment molt bo, la relació qualitat-preu excel.lent. A més l'enòloga és VALLENCA, com jo. Us animo a tots a proba'l. Agafeu tambe l'anyada 2006 que encara és millor, té una medalla d'or al concurs mundial de brusel.les 2010.\nRicard Sampere 19 de gener de 2011, a les 16:18\nGràcies Mara Jose... benvinguda. Tindré en compte el te consell... i encantat de que tornis..\nRoser 23 de gener de 2011, a les 13:41\nAhir vaig comprar una ampolla d'aquest vi, ara hauré de trobar el moment i la companyia per degustar-lo.\nVaig anar a les bodegues GRAU a REGENCÓS (Girona) a prop de Palafrugell. Si no els coneixes mira la seva pàgina es increible el que tenen.\nDesprés vaig anar a dinar a LA XICRA a Palafrugell un restaurant al carrer Estret, el de la novel,-la del Pla. Un lloc molt agradable. Ja penjaré algún comentàri al meu bloc.\nRicard Sampere 23 de gener de 2011, a les 21:43\nRoser... si que és impresionant aquestes bodegues que em dius i em poses el link. Ja m'agradaria tenir-les prop de casa.\nI una pregunta... no localitzo quin és el teu blog... Al perfil no el mostra. Em pots escriure l'adreça per mirar-lo. Salut!\nJaume Aguadé 26 de gener de 2011, a les 23:08\nResulta que jo també vaig conèixer l'Isis gràcies a un company de la universitat, que és dels Guiamets. Des que el vaig tastar, ja fa un grapat d'anys, que es va convertir en un dels meus vins preferits.\nPrecisament, n'he obert una ampolla del 2002 i m'ha servit d'excusa per fer un article al meu bloc.\nRicard Sampere 27 de gener de 2011, a les 9:06\nTambé vaig coneixer la gent que el fa a la Fira de Mora la Nova. I vaig aprofitar per saludar-los i els va sorprendre que el que els feia de comercial a l'altre costat del món, fos ex-alumne meu i ara amic... Salut!.


BUGADA AL POU. Març 2020 | El Pou\nper El Pou, 16 de març de 2020 a les 11:16 |\nNo, no parlem de música, sinó d’aparcament. De l’anhelat aparcament que demanen els botiguers al Barri Antic i que, segons sembla, troba solució al solars del carrer de la Dama on alguns hi tenen... plaça fixa. A la banda esquerra, mirant l’edifici de Anònima, hi ha una zona, però, on no es pot aparcar. Queda tancada amb unes estaques, una solució, diguem.ne, econòmica. Ara bé, la sorpresa del lector que em va enviar la foto va ser trobar-s’hi un cotxe a dins, entre les estaques. La solució a l’enigma la va trobar ell mateix: una de les estaques és mòbil; es treu i es posa! La gent se les pensa totes.\nContinuo amb temes relacionats amb l’automoció. Fa uns anys l’estructura del Garatge Blau de la carretera de Vic, cantonada amb el carrer de la Indústria, va ser aixecada de nou i a la paret (no pas al rètol del sostre, però si al mur) hi van pintar discretament el nom "Garatge Blau", la denominació amb què s’ha conegut sempre la benzinera en qüestió. Fa ben poc, com m’indica un subscriptor veí de la zona, l’estació de servei ha canviat de subministrador i, amb la remodelació de l’espai, el nom tradicional ha desaparegut. D’aquí a un temps, saber que aquella gasolinera és coneguda com el Garatge Blau serà una prova de manresanisme tan definitiva com saber on és l’Avecrem.\nPassejant pels voltants de la redacció de la revista, la proliferació de pintades ens té ben distrets. En el número passat ens referíem a una que exhibia uns genitals femenins i aquest mes, en plena Fira de l’Aixada, a la plaça Major, Acció Lila ens advertia que a Manresa a l’Edat Mitjana no es podia ni transitar ni avortar, però al segle XXI tampoc. Almenys, en aquest cas no es tracta d’una pintada sinó d’un llençol perfectament reutilitzable.\nPantalla d’informació multilingüe\nLa pantalla que acaba d’estrenar l’oficina d’informació turística de la plaça Major i que funciona les vint-i-quatre hores a l’exterior de la dependència, perquè els visitants puguin remenar-hi i buscar informació de la ciutat, es pot consultar en diversos idiomes. Un lectora em fa observar, però, que, quan hi va passar, en la versió castellana, a l’apartat "Vida nocturna", on apareixen diversos locals, quan va consultar els serveis del Voilà!, el cafè-teatre del carrer del Cos, el nom del vial s’indicava amb traducció literal, o sigui, "calle Cuerpo". Ho he consultat ara i ja s’ha esmenat l’error. De tota manera, malauradament, hi podeu trobar més errades de barreja català/castellà. El servei de traducció de les pàgines a diferents idiomes no sé si era dels baratets, el que queda clar és que o no fa prou bé la feina o s’hauran de repassar tots els textos... i en tots els idiomes, no fos cas que hi aparegui un "Body street".\nCotarelo i Sardans\nEl 29 de febrer, 22 busos del Bages es van desplaçar al míting de Comín, Ponsatí i Puigdemont a Perpinyà, tot i que tres no hi van poder arribar a la Parc de les Exposicions a causa dels controls policials i les retencions de trànsit. Qui sí que hi va arribar va ser el nostre coordinador, Jordi Sardans, que hi va coincidir amb el politòleg madrileny Ramón Cotarelo, establert a Girona i totalment integrat al país, com reflecteix la fotografia.\nVilamala triomfa a Manacor\nUn altre amic del Pou que continua un periple pels Països Catalans és Joan Vilamala. El 14 de febrer, va presentar a Manacor l’auca sobre el cantautor mallorquí Guillem d’Efak il·lustrada amb dibuixos de Toni Golmés. L’acte va ser multitudinari, els mitjans locals se’n van fer un ampli ressò i els autors van tenir feina a signar reproduccions de l’auca.\nRedacció-bordell... de cine\nPer acabar, em plau fer-vos saber que la fotografia de Francesc Rubí que il·lustra la portada d’aquest mes de la revista correspon a la botiga Dagda, de productes esotèrics i alternatius, situada als baixos de la casa Vallès, que al primer pis allotja la redacció del Pou. L’establiment va ser convenientment redecorat com a bordell El Edén, durant la filmació de la segona temporada de la sèrie "Hache" al carrer Sobrerroca, la darrera setmana de febrer. El cinema és el cinema i espero que, passat el rodatge, la botiga continuï per molts anys amb el seu negoci habitual.\nEl Cul del Pou, Fira de l'Aixada, cinema, turisme, civisme, BUGADA


Viquipèdia:Agost de 2009 - Viquipèdia, l'enciclopèdia lliure\nViquipèdia:Agost de 2009\nIran: Un centenar d'opositors iranians són jutjats per la seva participació en les manifestacions postelectorals del juny. BBC\nEspanya: 4.000 evacuats a la illa de La Palma per un incendi.El Mundo\nCatalunya: El fort vent provoca la mort d'un home a Lleida en fer-lo caure de la teulada de casa seva. 3cat24.cat\nEstats Units: Enginyers i estudiants de la universitat de Virginia Tech, als Estats Units, han inventat un cotxe pensat perquè el condueixin persones cegues. 3cat24.cat\nItàlia: Aschwin Wildeboer ha batut aquest matí el rècord d'Espanya en els 50 metres esquena en els Mundials de natació de Roma. elsesports.cat\nL'Espanyol estrena el nou estadi golejant 3-0 al Liverpool. Avui\nEl tenor Josep Carreras actua al Festival de Cap Roig davant de 2.000 persones. 3cat24.cat\nJa és a Barcelona el creuer amb més de 5.000 persones que va ser paralitzat temporalment a Marsella perquè un dels seus tripulants estava infectat amb el virus de la grip nova. 3cat24.cat\nQuatre encaputxats assalten la casa d'un empresari de Lleida i el maten a trets. 3cat24.cat\nIsrael: un atac homòfob causa tres morts i dotze ferits en una associació gai de Tel Aviv.Público\nÀustria: Surten a la llum dues obres inèdites de Mozart que hauria escrit quan encara era un nen. Reuters\nItàlia: Wildeboer acaba quart en la final dels 50 metres esquena en l'última jornada dels Mundials de Roma. elsesports.cat\nMèxic Arresten a 34 policies a Tabasco per possibles vincles amb el narcotràfic. BBC\nAfganistan: Almenys 12 morts en un atac suïcida a Herat. La Vanguardia\nXina: Les autoritats xineses aïllen una ciutat de 10.000 persones per culpa d'un brot de pesta. El Mundo\nEspanya: El Tribunal Superior de Justícia de la Comunitat Valenciana, presidit per Juan Luis de la Rúa acorda el sobreseïment de la causa oberta contra Camps i altres polítics valencians en relació al Cas Gürtel. La Fiscalia recorrerà pel que la darrera paraula la tindrà el Tribunal Suprem. El Mundo\nIran: El país espera l'orde del seu aiatol·là per a fabricar una bomba nuclear. El Mundo\nMèxic: Es registra un terratrèmol de 6,9 graus en la Escala de Richter en la península de Baixa Califòrnia; no hi ha hagut ferits, morts ni danys materials. El sisme ha ocorregut a 10 km de profunditat, i l'han seguit 2 rèpliques de 6,0 i 5,8 grados. CNN Expansion\nMón: Somàlia i Mèxic relleven l'Iraq com els països més perillosos per al periodisme, segons l'International News Safety Institute. 3cat24.cat\nZimbabwe: Moren 40 persones en un accident de autobús a Zimbabwe. Univision\nEspanya: El Reial Madrid fitxa a Xabi Alonso per quatre temporades. elsesports.cat\nMor a l'Hospital Josep Trueta de Girona una dona víctima de la grip nova. 3cat24.cat\nMontilla promet préstecs sense interessos als pagesos més afectats per la tempesta de Lleida. Avui\nPaís Valencià: el Partit Popular (PP) aixeca la suspensió de militància a Víctor Campos arran del Cas Gürtel. 3cat24.cat\nCatalunya: mor a Barcelona l'etòleg Jordi Sabater i Pi, descobridor de Floquet de Neu.3cat24.cat\nCorea del Nord: Amb la mediació de l'expresident Bill Clinton són alliberades dues periodistes nord-americanes retingudes pel règim de Kim Jong il. VilaWeb\nIran: Mahmud Ahmadinejad és declarat oficialment President de l'Iran per segona vegada. VilaWeb\nPaís Valencià: La 33a edició de la Copa Amèrica abandona la ciutat de València per disputar-se als Emirats Àrabs Units. 3cat24.cat\nRússia: Comença un nou judici per aclarir l'assassinat de la periodista Anna Politkóvskaia. VilaWeb\nEstats Units: El ple del Senat dels Estats Units ha confirmat Sonia Sotomayor com a nova magistrada del Tribunal Suprem. El País\nGrècia: Un fals avís de bomba fa evacuar un vol Atenes-Barcelona de Vueling. 3cat24.cat\nBèlgica: Moren almenys vuit avis en incendiar-se una residència per a gent gran en els afores de Gant. El Mundo\nJapó: Hiroshima recorda el seu 64è aniversari de l'atac nuclear. El Mundo\nEspanya: La secretària general del PP, María Dolores de Cospedal, ha denunciat que alts dirigents del seu partit són víctimes d'escoltes telefòniques "il·legals" que "no tenen res a veure amb els sumaris" judicials. 3cat24.cat\nBaixa, per primera vegada des de l'abril del 2008, la taxa d'atur i se situa en un 9,4%. El Mundo\nLa famosa foto dels Beatles a Abbey Road compleix 40 anys. 3cat24.cat\nEspanya: El Col·legi Oficial de Metges de Madrid ha penjat de la façana de la seva seu un cartell amb l'eslògan "No facis petons, no donis la mà, digues hola" per a prevenir la grip nova. El País\nItàlia: mor a la ciutat de Florència el capità del RCD Espanyol Dani Jarque, mentre el seu equip realitzava una gira pel país transalpí, víctima d'un atac de cor. 3cat24.cat\nEstats Units: Un accident entre una avioneta i un helicòpter turístic al centre de Nova York ha fet 9 morts, entre els quals 5 turistes italians. CNN\nIndonèsia: Localitzen a Indonèsia un dels terroristes islamistes més buscats del sud-est asiàtic. 3cat24.cat\nIran: Són jutjats varis estrangers i personal de les ambaixades francesa i britànica per un suposat espionatge i incitació a la violència postelectoral. La Unió Europea hi protesta en contra.El País\nLa Federació de Diables i Dimonis de Catalunya presenten al·legacions a la transposició de la directiva europea del foc.vilaweb.cat\nLa casa Amatller de Barcelona finalitza la restauració de la seva façana modernista.3cat24.cat\nIlles Balears: ETA realitza un nou atemptat a Palma fent esclatar tres artefactes.vilaweb.cat\nItàlia: entra en vigor la llei per la qual la immigració clandestina és considerada delicte.3cat24.cat\nXina: El tifó Morakot obliga a evacuar un milió de persones. Público\nEquador: Rafael Correa és investit 41è president de la República d'Equador, després d'haver obtingut la presidència directament en la primera volta. La Crónica\nEstats Units: S'anuncia el llançament de Samsung Reclaimdel, el primer telèfon mòbil fabricat de derivats del blat de moro. UB News\nCatalunya: s'instal·la la capella ardent de Dani Jarque a l'Estadi Cornellà-El Prat.vilaweb.cat\nMyanmar: la Premi Nobel de la Pau Aung San Suu Kyi és condemnada a 18 mesos d'arrest domicialiari per la Junta militar birmana.3cat24.cat\nPaís Valencià: Michael Schumacher no correrà el Gran Premi d'Europa de 2009 per la Scuderia Ferrari, degut a la seva baixa forma, i el seu substitut serà Luca Badoer.3cat24.cat\nUn centenar de tractors es manifesten a Tarragona per a reclamar preus justos. 3cat24.cat\nEl ple municipal aprova la celebració el 13 de setembre d'un referèndum d'independència de Catalunya a Arenys de Munt (Maresme). VilaWeb\nPapua Nova Guinea: Es confirma que no hi supervivents entre les 13 persones a bord de l'avió estavellat a Papua Nova Guinea. EL Mundo\nPakistan: Hi ha 70 morts en un combat entre els talibans i un grup rival paquistanès. El Mundo\nRússia: Maten a trets al ministre de construcció de Ingúixia al seu despatx. La Vanguardia\nUnió Europea: Brussel·les reforçarà les seves sancions a Birmània per la condemna a Aung San Suu Kyi. El Mundo\nPaís Basc: Garzón prohibeix tres manifestacions en suport a presos bascos. VilaWeb\nMón: El Left-Hander Club celebra el Dia Internacional dels Esquerrans. 3cat24.cat\nEstats Units: Es mor el guitarrista llegendari Les Paul. El País\nVeneçuela: Aldarulls al carrers de Veneçuela desprès de l'aprovació de la nova llei d'educació. ElPeriódico.cat\nPaís Basc: L'Audiència Nacional prohibeix sis actes de l'esquerra abertzale a Sant Sebastià, Bilbao i Gernika. Vilaweb.cat\nEstat espanyol: Comença a emetre's Gol TV, el primer canal de pagament en TDT d'Espanya. 3cat24.cat\nCatalunya: Els mossos tornen a obrir les platges de Calella després d'un fals avís de bomba. VilaWeb\nAfganistan: Set morts per culpa d'un atemptat davant de la caserna general de l'OTAN a Kabul. El Mundo\nAlemanya: Divuit atletes del país al Campionat del Món d'Atletisme de Berlín. VilaWeb\nKuwait: Un incendi durant una boda causa 36 morts. BBC\nAlemanya: Usain Bolt bat el rècord del món dels 100 metres al mundial de Berlín. La Malla\nPaís Valencià: L'Estació Espacial Internacional es podrà veure al cel del País Valencià. VilaWeb\nJapó: El país, segona economia mundial, surt de la recessió. BBC\nFórmula 1: La FIA cedeix i deixa córrer Fernando Alonso a València. 3cat24.cat\nHi ha una vintena de morts en un atemptat suïcida a Ingúixia. El País\n66 morts en l'explosió i posterior inundació de la sala de turbines de la major central hidroelèctrica del país situada a Sibèria. Europa Press\nGoogle activa el domini palestí Google.ps. VilaWeb\nLa Viquipèdia en anglès aconsegueix arribar als 3.000.000 articles amb Beate Eriksen, una actriu i directora de cinema noruega. Wikimedia\nPaís Valencià: Primer trasplantament de cara de l'Estat a l'Hospital La Fe de València ElPeriódico.cat\nCorea del Sud: Mor Kim Dae-jung expresident de Corea del Sud i Premi Nobel de la Pau al 2000. Reuters\nIraq: Augmenta la repressió contra la gent homosexual a l'Iraq. Diario de Cádiz\nIraq: Una cadena d'atemptats a Bagdad causa 100 morts i 563 ferits VilaWeb\nFrança: Detenen als Alps tres pressumptes membres de l'aparell militar d'ETA. 3cat24.cat\nAtletisme: Usain Bolt estableix en 19.19 segons el nou rècord mundial de 200 metres llisos. Europa Press\nAfganistan: La corrupció i la pressió dels talibans desllueixen les eleccions presidencials de l'Afganistan de 2009. 3cat24.cat\nEstats Units: El mes vinent la revista estatunidenca Entertainment Weekly publicarà per primera vegada anuncis de vídeo en alguns dels exemplars de paper. VilaWeb\nRegne Unit: Escòcia allibera al-Megrahi, condemnat per l'atemptat de Lockerbie el 1988. 3cat24.cat\nGrècia: Es declara un incendi al nord d'Atenes que ha cremat 15.000 hectàrees i ha fet evacuar 20.000 persones. 3cat24\nInformàtica: El PowerPoint celebra 25 anys. VilaWeb\nTxetxènia: Quatre policies morts en dos atemptats realitzats per la guerrilla secessionista txetxena a Grozni. Europa Press\nCatalunya: S'auguren acomiadaments de funcionaris d'ajuntament a causa de la crisi. Europa Press\nPaís Basc: Un grup d'encaputxats incendien un autobús i cinc cotxes a Bilbao després de la prohibició d'una manifestació. Europa Press\nEstat espanyol: El FC Barcelona guanya la Supercopa d'Espanya de futbol davant de l'Athletic Club de Bilbao per 1-2 i 3-0. 3cat24.cat\nAfganistan: Dos soldats de l'OTAN es moren en un nou atac a l'Afganistan. VilaWeb\nGrècia: Controlen un dels dos grans focs que amenacen Atenes. VilaWeb\nGrècia: Apagats el focs del nord d'Atenes. VilaWeb\nInternet: La Viquipèdia en anglès limitarà els canvis a alguns articles. VilaWeb\nAfganistan: Com a mínim 40 morts i 60 ferits per un atac amb cotxe bomba a Kandahar. VilaWeb\nEstats Units: Es mor el senador demòcrata estatunidenc Ted Kennedy. VilaWeb\nRegne Unit: El Mini celebra cinquanta anys. VilaWeb\nViquipèdia:Actualitat/27 d'agost del 2009\nMònaco: El FC Barcelona guanya la Supercopa d'Europa de futbol davant del FC Xakhtar Donetsk per 1-0. Vilaweb.cat\nAnglaterra: Noel Gallagher comunica que abandona la banda musical Oasis per discrepàncies amb el seu germà Liam. EuropaPress\nEstats Units: Jorge Lorenzo guanya el Gran Premi d'Indianapolis de motociclisme 2009 en categoria MotoGP. ElPeriódico.cat\nValònia: Kimi Räikkönen es proclama vencedor del Gran Premi de Bèlgica del 2009 en una carrera molt accidentada. ElPeriódico.cat\nViquipèdia:Actualitat/31 d'agost del 2009\n← Juliol del 2009 / Setembre del 2009 →\nViquinotícies conté notícies i pàgines d'actualitat relacionades: Categoria:Agost del 2009.\nA Wikimedia Commons hi ha contingut multimèdia relatiu a: Agost de 2009\nObtingut de «https://ca.wikipedia.org/w/index.php?title=Viquipèdia:Agost_de_2009&oldid=13701855»\nLa pàgina va ser modificada per darrera vegada el 29 juny 2014 a les 02:35.


El Geoparc – Geoparc Mundial UNESCO de la Catalunya Central\nL’orografia és força variada i ve condicionada en gran part per l’erosió diferencial. Sobretot al centre del Geoparc es poden distingir les superfícies planes, més o menys extenses, corresponents amb les conques excavades pels rius que drenen el territori (Llobregat i Cardener, la riera de la Gavarresa i la de Calders i els seus principals afluents), essent la més important el Pla de Bages. Les altres àrees del territori les caracteritzen l’important conjunt de terres elevades, que arriben fàcilment a elevacions de més de 500 m. Aquestes poden presentar-se com plans suaument inclinats, relleus tabulars poc deformats concentrats a la meitat meridional. En canvi, a la meitat septentrional la deformació tectònica és qui domina, caracteritzada per una successió d’anticlinals amb una tendència sud-oest nord-est com la serra de Castelltallat. El modelat més característic, però, és el montserratí, que és propi dels relleus més importants del territori que són Sant Llorenç del Munt i l’Obac i Montserrat, on hi ha el punt més alt (St. Jeroni, 1.236 m), situats al sud. Al sector nord-est hi ha l’altiplà del Moianès amb elevacions entre 600 i 700 m. Les cavitats, algunes molt importants, són ben representades al Geoparc.\nMalgrat el creixement de l’ocupació urbana del sòl en els últims decennis els paisatges del Geoparc conserven bastant el seu caràcter tradicional i la urbanització (5% del territori) presenta encara una forma essencialment compacta dins un espai agrícola extensiu (17%). El paisatge del territori és eminentment forestal, sumant entre bosc, bosquines i altra vegetació representa quasi un 75% de la superfície. Les zones sense vegetació són un 3%.\nEl bioclima de bona part del territori es considera que és mediterrani continental de baixa altitud. En general, els estius són llargs i calorosos, les primaveres i tardors tenen pluges irregulars i els hiverns són freds i amb gelades. La pluviometria anual oscil·la entre 600 i 800 l/m2. Al sud la influència marítima suavitza l’oscil·lació tèrmica mentre que a l’altiplà del Moianès l’elevada precipitació el fa un clima submediterrani. L’establiment de les poblacions i les indústries, s’ha concentrat històricament principalment en les planes i al costat dels cursos fluvials. El sector serveis i la indústria representen un 90% de l’activitat econòmica, mentre que el sector primari de moment només és un 1%.\nEn particular, la tradició industrial va començar a esdevenir important a mitjan segle XIX moment en què s’instal·laren nombroses fàbriques tèxtils a les vores dels rius; actualment ja no estan actives però n’ha quedat part del seu patrimoni industrial i una forta empremta en el paisatge fluvial. Fou, però, a partir del desenvolupament de la mineria de potassa a partir de la primera meitat del segle XX que el sector va prendre gran rellevància.\nEl Bages és patrimoni en la seva màxima expressió i en tota la seva extensió. Entre els seus paisatges de contrastos i mil textures hi sobresurten joies arquitectòniques acumulades durant més de mil anys, des de petites ermites fins a barraques de pedra seca. Al voltant dels seus rius s’hi aplega el llegat de la revolució industrial; sobre els seus turons, els castells i torres que ens recorden que aquesta va ser una terra de guerres i combats. A les planes i terrasses hi romanen vinyes i oliveres que, encara avui, ens regalen excel·lents vins i olis amb gustos singulars. Sobren les excuses per viure, trepitjar i tastar els 40 milions d’anys d’història del Geoparc.\nL’ocupació del territori del Geoparc ve d’antic. Hi ha restes de neandertals a les Coves del Toll que confirmen la presència d’homínids durant el Paleolític Mitjà, fa uns 50.000 anys. A partir d’aquest moment s’han documentat vestigis de pobladors humans també durant el Paleolític, per exemple a les Coves de Montserrat. En el Neolític ja van començar a explotar el jaciment salí de la Muntanya de Sal de Cardona. Més tard els ibers s’instal·laren en poblats a Sallent (el Cogulló) i Manresa (turó de Puigcardener), entre altres. Els romans van continuar l’explotació de la sal i van introduir cultius tradicionals, com la vinya. Un bon exemple en són les restes de la vil·la de Sant Amanç de Viladés a Rajadell o la torre del Breny a Castellgalí.\nEntre els segles VIII i IX aquesta va ser terra de frontera. L’època medieval és la que ha deixat un patrimoni històric més rellevant, extens i ric. Hi ha destacades fortaleses arreu, castells com Cardona, Sallent, Súria, Talamanca, Rajadell, Aguilar de Segarra, etc. I torres de defensa com la del nucli de Coaner i la de Castellnou de Bages. Els nuclis antics de molts pobles constitueixen importants atractius turístics (Poble Vell de Súria, Mura, Santpedor, Manresa, etc). Els edificis religiosos també són especialment significatius. En destaquen la basílica gòtica de Santa Maria de la Seu de Manresa, el monestir de Sant Benet de Bages i especialment el monestir de la Mare de Déu de Montserrat, tot un símbol espiritual i de la identitat del territori i Catalunya. Alguns d’aquests edificis són autèntiques joies del romànic, un patrimoni que al Geoparc apareix representat de forma excepcional: en destaquen, entre altres, la singular església de Sant Cugat del Racó i el magnífic monestir de Santa Maria de l’Estany.\nDe l’edat moderna en sobresurt principalment la Cova de Sant Ignasi a Manresa, amb l’església com a gran exponent de l’art barroc. La celebració del cinquè centenari de Sant Ignasi de Loiola, el 2022, canalitza una important oferta turística de la capital del Geoparc.\nL’edat contemporània ha vist batalles i esdeveniments cabdals en la història de Catalunya. La indústria tèxtil s’hi va establir amb força i en va condicionar l’esdevenir durant decennis fins a la decadència a la dècada de 1960. En destaca el patrimoni llegat per la família Torres Amat, a Sallent. Fruit d’aquesta industrialització al Geoparc hi ha fantàstics exemples d’arquitectura modernista fetes per arquitectes tan rellevants com Ignasi Mas i Morell i Josep Puig i Cadafalch a Santa Maria d’Oló, i Ignasi Oms i Ponsa i Josep Firmat a Manresa. Des de 1912, a més, la descoberta de la potassa a Súria va representar el desenvolupament d’una potent indústria minera que ha deixat una petjada important en el territori.\nLa intensa història humana del territori fa del Geoparc un indret amb múltiples fires i festes al llarg de l’any que són el reflex de tota la tradició acumulada pels seus habitants durant mil·lennis.\nFulletó: el Bages, passat i present de la nostra cultura\nEls paisatges del Geoparc són un mosaic de contrastos i un autèntic paradís per als amants de la natura. Des de les fèrtils valls que dibuixen els meandres dels rius Llobregat i el seu afluent, el Cardener, fins als abruptes cims dels parcs naturals de Montserrat i de Sant Llorenç del Munt i l’Obac, la trama inabastable de camins senyalitzats d’aquesta zona estratègica convida incessantment a recórrer-la, sigui a peu o en bicicleta. Alguns dels itineraris més coneguts de Catalunya travessen el Geoparc entre frondoses extensions de pins i alzines: el camí de Sant Jaume, el Camí Oliba, l’Itinerari dels 3 Monts i el Camí Ignasià. Fa segles que alguns camins històrics, com els camins de transhumància, s’obren pas seguint els rius o travessant els boscos, les pastures i les vinyes.\nEl paisatge és clarament forestal, que s’alterna amb conreus i àrees urbanes. Els boscos més extensos són de pi blanc, pinassa i pi roig, espècies afavorides fa anys per a la seva explotació forestal en detriment d’altres tipus de boscos com rouredes i alzinars, tot i que també hi són presents. Als anys 1980 i 1990 els incendis forestals van cremar grans extensions de pins, i van afavorir el creixement de brolla de romaní. A més dels boscos i brolles hi ha altres comunitats vegetals amb vegetació particularment diversa, com les arbustives, prats i zones humides. D’aquestes últimes, les principals són els aiguamolls de la Bòbila i de la Corbatera, que a la vegada són espais amb una gran biodiversitat. En zones on afloren guixos i sals, es pot observar la vegetació adaptada a aquestes condicions del sòl. Al marge de rius i rieres s’hi poden desenvolupar importants boscos de ribera on hi predominen espècies com l’àlber, el freixe, el pollancre, el salze blanc i el vern.\nEls conreus són principalment de secà, amb cereals com la civada, blat i ordi, però també ametllers i sobretot oliveres. La vinya també ha sigut un conreu tradicional introduït pels romans. A la segona meitat del segle XIX va conèixer el seu moment més àlgid, en què fins i tot es van ocupar els vessants de muntanyes per plantar-la en feixes de pedra seca. La fil·loxera en frenà l’expansió i progressivament el seu cultiu va entrar en decadència. El 1995 es creà la DO Pla de Bages que li ha donat un nou impuls.\nLa fauna també és diversa, tot i que hi ha animals que es poden trobar arreu: mamífers com el porc senglar i la guineu. En les zones obertes i matollars són habituals el conill, la perdiu, el ratolí de bosc i a les serres de l’est també el talpó. Als boscos també hi és representatiu l’esquirol. En les zones muntanyoses de Montserrat i Sant Llorenç del Munt també s’hi troba la fagina, el gat mesquer i en són característics la cabra salvatge i el ratpenat de cova respectivament. En els entorns rocosos també s’hi troben aus rupícoles com el ballester, el roquerol i el pela-roques. Els ocells rapinyaires més habituals són el falcó pelegrí i l’àguila cuabarrada. Altres aus freqüents són l’aligot, el duc, l’astor, el corb i la gralla.\nLes aigües no tenen gaire qualitat i les poblacions de peixos són típicament de carpa, barb i peix gat. En algun torrent encara és possible trobar-hi la tortuga de rierol.\nEl Geoparc compta amb un 15% de superfície protegida que pertany alS Parcs Naturals de la Muntanya de Montserrat i de Sant Llorenç del Munt i l’Obac, o bé a la Xarxa Natura 2000, PEIN, Zones Humides, etc. A més, els principals elements d’interès geològic formen part de l’Inventari d’Espais d’Interès Geològic de Catalunya fet per la Generalitat de Catalunya.\nFulletó: el Bages és ple d’indrets per explorar\nDes de Barcelona: carretera C-55 o autopista E-9 C-16.\nDes de Berga: carretera C-16\nDes de Girona: carretera C-25 (Eix Transversal) o autopista AP-7.\nDes de Vic: carretera C-25 (Eix Transversal)\nDes de Lleida: carretera C-25 (Eix Transversal) o autovia A-2.\nRENFE (Red Nacional de los Ferrocarriles Españoles): www.renfe.es (Línies R4 i R12)\nFGC (Ferrocarrils de la Generalitat de Catalunya): www.fgc.cat (Línies R5 i R50)\nMonbus (des de Barcelona): http://www.monbus.es/ca\nJulià (localització sortides): http://www.autocaresjulia.es/es/servicios/lineas-regulares/\nSagalés (localització sortides): http://www.sagales.com/\nDesplaçaments interurbans dintre del Geoparc\nMapa geoturístic del Geoparc Mundial UNESCO de la Catalunya Central (PDF, 40.3MB)\nMalgrat el creixement de l’ocupació urbana del sòl en els últims decennis, els paisatges del Geoparc conserven bastant el seu caràcter tradicional i la urbanització (5% del territori) presenta encara una forma essencialment compacta dins d’un espai agrícola extensiu (17%). El paisatge del territori és eminentment forestal, sumant entre bosc, bosquines i altra vegetació representa quasi un 75% de la superfície. Les zones sense vegetació són un 3%.\nEntre els segles VIII i IX aquesta va ser terra de frontera. L’època medieval és la que ha deixat un patrimoni històric més rellevant, extens i ric. Hi ha destacades fortaleses arreu, castells com Cardona, Sallent, Súria, Talamanca, Rajadell, Aguilar de Segarra, etc. I torres de defensa com la del nucli de Coaner i la de Castellnou de Bages. Els nuclis antics de molts pobles constitueixen importants atractius turístics (Poble Vell de Súria, Mura, Santpedor, Manresa, etc.). Els edificis religiosos també són especialment significatius. En destaquen la basílica gòtica de Santa Maria de la Seu de Manresa, el monestir de Sant Benet de Bages i especialment el monestir de la Mare de Déu de Montserrat, tot un símbol espiritual i de la identitat del territori i Catalunya. Alguns d’aquests edificis són autèntiques joies del romànic, un patrimoni que al Geoparc apareix representat de forma excepcional: en destaquen, entre altres, la singular església de Sant Cugat del Racó i el magnífic monestir de Santa Maria de l’Estany.\nL’edat contemporània ha vist batalles i esdeveniments cabdals en la història de Catalunya. La indústria tèxtil s’hi va establir amb força i en va condicionar l’esdevenir durant decennis fins a la decadència a la dècada de 1960. En destaca el patrimoni llegat per la família Torres Amat, a Sallent. Fruit d’aquesta industrialització, al Geoparc hi ha fantàstics exemples d’arquitectura modernista fets per arquitectes tan rellevants com Ignasi Mas i Morell i Josep Puig i Cadafalch a Santa Maria d’Oló, i Ignasi Oms i Ponsa i Josep Firmat a Manresa. Des de 1912, a més, la descoberta de la potassa a Súria va representar el desenvolupament d’una potent indústria minera que ha deixat una petjada important en el territori.\nFoto lateral: Costes de Vilafresca i Ca l’Estruch de Navàs. | Òscar Rodbag\nEl paisatge és clarament forestal, que s’alterna amb conreus i àrees urbanes. Els boscos més extensos són de pi blanc, pinassa i pi roig, espècies afavorides fa anys per a la seva explotació forestal en detriment d’altres tipus de boscos com rouredes i alzinars, tot i que també hi són presents. Als anys 1980 i 1990, els incendis forestals van cremar grans extensions de pins i van afavorir el creixement de brolla de romaní. A més dels boscos i brolles hi ha altres comunitats vegetals amb vegetació particularment diversa, com les arbustives, prats i zones humides. D’aquestes últimes, les principals són els aiguamolls de la Bòbila i de la Corbatera, que a la vegada són espais amb una gran biodiversitat. En zones on afloren guixos i sals, es pot observar la vegetació adaptada a aquestes condicions del sòl. Al marge de rius i rieres s’hi poden desenvolupar importants boscos de ribera on hi predominen espècies com l’àlber, el freixe, el pollancre, el salze blanc i el vern.\nFoto lateral: el Montcau vist des del camí de Navarcles a Sant Fruitós de Bages. | Gerard Franquesa


Les persones, com el vi, milloren amb el temps\nQuè podem fer per ser més feliços? Quines capacitats he de potenciar per ser millor persona, amic, parella, fill, marit o muller? Moltes d’aquestes preguntes no tenen una resposta clara, o si més no, depèn de qui les respongui, poden tenir moltes interpretacions.\nCadascú viu la vida a la seva manera. No hi ha un manual de superació, encara que molts escriptors hagin aprofitat el moment de crisi per redactar centenars de manuals d’autoajuda. No, aquest post no pretén ser-ho.\nEl que sí que pretén ser és un breu i modest decàleg per tots aquells que han decidit fer un pas endavant. No per millorar professionalment, ni per aprendre d’una vegada per totes l’anglès. Tampoc per ser millor esportista i fer una mitja marató que fa temps que se’ls hi resisteix. Res d’això.\nSón quatre consells bàsics per ser millor persona. A vegades, amb el pas dels anys, ens adonem que no és tan complicat. A les persones ens passa el mateix que els vins. El temps ens acaba perfeccionant:\nSer optimista. És una actitud de la vida que està a l’abast de tothom i no tothom la sap veure. Hi ha qui tendeix en ser negatiu. En veure la botella mig buida. Que resta i mai suma. Convé veure la vida amb un símbol positiu entre cella i cella.\nCuidar les relacions humanes. Les noves tecnologies han aportat a la societat moltes coses bones i segur que en seguiran aportant. Però també han aportat punts negatius. Han restat contacte directe amb les persones que estimem. En la mesura que es pugui i el temps ho permeti, és bo recuperar les trucades, els cafès, els dinars o els “After Work” amb una copa de vi a les mans. Convé recordar que hi ha vida més enllà dels grups de Whatsapp.\nFer el que més t’agradi. Pot semblar un consell molt utòpic i no tothom ho pot o ho sap fer, però convé intentar-ho. Avui en dia, la gent treballa del que pot i no del que vol. Treballar del que a un li agrada és complicat, però no és impossible. Si es fa allò amb el que un mateix s’identifica, els resultats parlaran per ells mateixos. Davant del bloqueig, convé canviar. La majoria de canvis porten al darrere una millora.\nAprendre contínuament. Sempre és interessant aprendre coses noves. Un esport, un hobby o començar una nova activitat, pot servir per enfocar la vida d’una manera diferent. Aprendre és sinònim de millora i mai hem de deixar de fer-ho.\nAquests 4 punts poden servir per millorar com a persones, però ens permetrem el luxe d’afegir-ne un cinquè: La vida, amb una copa de vi a les mans, es veu d’una altra manera. Ho heu provat?


Le Jardin de la Sals (Ecluse au Soleil) Sougraigne França - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Sougraigne.\nLe village, Sougraigne, Sougraigne, França, 11190 - Veure al mapa\nMés informació sobre Le Jardin de la Sals (Ecluse au Soleil)\nSi el que està buscant és per un hotel ben situat a Sougraigne, no busqui més enllà de Logis Auberge Ecluse Au Soleil. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Logis Auberge Ecluse Au Soleil, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix instal·lacions per a reunions i banquets , habitació familiar, restaurant, premsa, biblioteca.\nL'ambient de Logis Auberge Ecluse Au Soleil es reflexa en cada habitació. calefacció, escriptori, habitacions interconnectades disponibles, articles de tocador, plat de dutxa són només algunes de les comoditats a la vostra disposició. L'hotel ofereix moltes oportunitats d'oci úniques, com piscina exterior, pesca, parc infantil, pistes de tennis, equitació. Sigui quin sigui el motiu del seu viatge, Logis Auberge Ecluse Au Soleil és una selecció idònia per a la vostra estada a Sougraigne.\nAllotjaments a Sougraigne


Bon Estiu! – Escola Garbí Pere Vergés Esplugues\nEn nom de tots els professionals de l’Escola i de la Fundació Escoles Garbí els desitgem molt bon estiu.\nPublicat el 25 de juny de 2019 26 d'agost de 2019 By bibliotecae\nHem arribat al darrer dia del curs 2018-19, un dia ple d’actes de comiat en que hem pogut veure la cara de satisfacció de tots els alumnes i també la dels seus tutors i professors.\nAquest curs hem posat el punt i final al procés Nausica amb la nova metodologia d’ensenyament-aprenentatge implantada des d’Infantil 3 fins a 4t d’ESO; també hem acomiadat la 49a promoció de Garbí Pere Vergés, LIBECCIO que ja forma part de la comunitat d’Antics Alumnes de l’Escola.\nHa estat un curs intens, però molt satisfactori. Volem agrair-los les mostres de suport i també els suggeriments de millora que ens han anat fent arribar, però sobretot, la confiança que dipositen en nosaltres per a la formació dels seus fills.\nDimarts 25, com sempre, tornarem a acollir els alumnes al Casal d’Estiu amb moltes activitats per continuar l’aprenentatge en un entorn més lúdic.\nDurant aquest juliol celebrarem el IX Congrés de la Fundació Escoles Garbí, una setmana de formació per a tot el claustre i, com cada estiu, iniciarem les obres i reformes per a la millora de les nostres instal·lacions per tenir-ho tot a punt al setembre.\nEn nom de tots els professionals de l’Escola i de la Fundació Escoles Garbí els desitgem molt bon estiu i els oferim la Crònica d’estiu en format digital que ja hauran rebut de mà dels seus fills i filles.\nEquip de Direcció de l’Escola Garbí Pere Vergés Esplugues\nEtiquetes: ciutat-escola, escola\nNotícia prèviaLectures per gaudir a l’Estiu\nNotícia següentDiari de Casal Setmana 1\nSeguim treballant pel Consell dels Infants\nBy noticiese\tPublicat el 12 de desembre de 2017 12 de desembre de 2017\nNeda per un somni 2019\nBy bibliotecae\tPublicat el 29 de març de 2019 29 de març de 2019\nEsmorzar Solidari per la Marató de TV3\nBy noticiese\tPublicat el 18 de desembre de 2016 18 de desembre de 2016\nPublicat el 23 d'octubre de 2020 23 d'octubre de 2020 By bibliotecae


Hôtel - Restaurant Le Trift Zinal Suïssa - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Zinal.\nRoute des Liddes - case postale 168, Zinal, Zinal, Suïssa, 3961 - Veure al mapa\n"The staff were really great. My room was huge with great vie..."\nMés informació sobre Hôtel - Restaurant Le Trift\nAl visitar Zinal, vosté es sentirà com a casa a Hôtel - Restaurant Le Trift, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zinal. A l'hotel s'hi pot gaudir d'unes comoditats de primera classe com restaurant, bar, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, bany compartit a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí, parc infantil, sala de jocs. Hôtel - Restaurant Le Trift és una elecció inteligents per a viatgers a Zinal, i ofereix una estada relaxant i sense molèsties.\nChambre simple et propre, jolie décoration, petit-déjeuner très correct avec des produits maison et des fruits.\nAllotjaments a Zinal


VÍDEOS i FOTOS Deu coses que han passat aquesta Patum | NacióDigital\nVÍDEOS i FOTOS Deu coses que han passat aquesta Patum\nLa festa ha estat marcada pel clam independentista, amb el desplegament d'una estelada gegantina, però també serà recordada pel ball de Maces exclusiu de dones\nper Pilar Màrquez Ambròs, Berga | 24 de juny de 2019 a les 19:54 |\nLes dones protagonistes abans del salt de Maces de Dijous de Corpus de Lluïment. | Adrià Costa\nLa Patum s'ha acomiadat aquesta matinada després de cinc dies intensos de celebració. La festa del Corpus berguedà ha estat marcada pel clam independentista, amb el desplegament d'una estelada gegantina durant el Cant dels Segadors de dijous, i també de diumenge, però serà recordada igualment pel ball de Maces exclusiu de dones de la primera Patum de Lluïment i pel reconeixement pòstum al músic Joan Trullàs.\nA més, també cal destacar la reivindicació per una llei pròpia de la Patum Infantil, després que divendres els angelets s'haguessin d'allunyar de l'esclat dels fuets en compliment de la normativa europea del foc.\nDes de la independència a la Patum de revetlla, però tenint en compte també la gentada del passacarrers de dissabte o l'eufòria dels balls a plaça, aquí tens deu moments d'aquesta Patum:\n1. Estelada gegant a la Patum durant el Cant dels Segadors\nPell de gallina a la plaça de Sant Pere. Tant dijous com diumenge a la nit, l'Assemblea Nacional Catalana (ANC) i Òmnium Cultural han desplegat una estelada gegant de 20x9 metres durant el Cant dels Segadors, que s'ha vist seguit de crits d'"independència" i per la llibertat dels presos polítics catalans que acaben de ser jutjats al Tribunal Suprem.\nEl moment, gairebé idèntic, s'ha viscut en les dues Patum completes d'enguany.\n2. La Patum s'encén amb la flama del Canigó\nLa Patum de Berga s'ha encès aquest diumenge amb la flama del Canigó. La tradició, que es va iniciar el 1955 a partir del poema èpic Canigó de Jacint Verdaguer, mana que, la nit del 22 al 23 de juny, la flama es distribueixi des de la icònica muntanya nord-catalana fins a arreu del país. Enguany, la coincidència amb la revetlla ha fet que arribi a la Patum.\nLa iniciativa no és inèdita perquè l'any 1984, fa 35 anys, la Patum també va coincidir amb Sant Joan i un grup de berguedans ja van pujar al Canigó a buscar el foc sagrat i el van portar fins a la plaça de Sant Pere. Amb aquesta flama que agermana les fogueres d'arreu del país, els patumaires han encès les Maces i Guites durant la Patum de Lluïment i els Plens en la primera tanda de Patum de la nit.\n3. Salt de Maces en homenatge al gènere femení\nLa Patum ha acollit un salt de Maces exclusiu de dones en homenatge al primer salt femení que va tenir lloc a la festa el diumenge 29 de maig de 1960. Ha estat en la Patum de Lluïment de Dijous de Corpus.\nLes 8 dones que han realitzat el salt de Maces de Lluïment han estat Meritxell Sala, Marta Sallés, Carme Cuartielles, Anna Canals, Ariadna Cortina, Vanessa Mora, Marta Novellas i Maria Casals.\nLes dones protagonistes abans del salt de Maces. Foto: Adrià Costa\n4. La Patum Infantil exigeix una llei pròpia\nEls Àngels de la Patum Infantil s'han allunyat de l'esclat dels fuets, tal com obliga la disposició sisena de la normativa europea del foc, però la festa s'ha reivindicat i ha posat en evidència el perjudici que li suposa aquesta norma, que impedeix que nens i nenes menors de 10 anys participin de les comparses on es manipulen petards.\nLa reivindicació per una llei pròpia que s'adapti a la singularitat de la festa ha acompanyat els actes de divendres de Patum. Les Maces i els Àngels han sortit junts a plaça, abans de cada salt, però un cop al bell mig de la rotllana que es començava a formar, els cuidadors de la Patum Infantil han acompanyat els angelets fins a sota el Tabal. Les Maces han encès, doncs, els fuets quan els petits angelets ja no hi eren i han saltat sense aquests.\nEls Àngels de la Patum Infantil. Foto: Pilar Màrquez Ambròs\n5. Els Nans Vells estrenen els nous vestits inspirats en els miquelets\nLa comparsa dels Nans Vells ha estrenat aquesta Patum nova vestimenta inspirada en la figura dels miquelets i la guerra de successió. És una roba que s'ha pensat i dissenyat a partir d'un treball de recerca de l'historiador berguedà Albert Rumbo.\nEl cap de colla Òscar Guijarro ha explicat a NacióBerguedà que són robes que mantenen l'essència de les anteriors però que també són "més pràctiques" per moure's. A més, n'hi ha de diferents talles per adaptar-se a les característiques físiques dels saltadors, especialment a l'alçada.\nEls Nans Vells han estrenat nous vestits inspirats en els miquelets.Foto: Adrià Costa\n6. Berga reconeix a títol pòstum la figura de Joan Trullàs, autor de la música del ball de Maces\nBerga ha realitzat un reconeixement pòstum a Joan Trullàs i Vivó, músic que va compondre la música del ball de Maces que es va estrenar l'any 1963. Ha estat en l'entrega dels títols de Patumaire i Patumaire d'Honor de dissabte de Corpus.\nLes encarregades de recollir el reconeixement al pare de la música de les Maces han estat la seva filla Maria Dolors Trullàs, la seva neta Meritxell Sala i la seva besneta Sofia Muñoz. Totes tres s'han mostrat molt emocionades per l'homenatge, ja que feia molt temps que l'esperaven. Enguany Meritxell Sala ha tingut l'oportunitat de participar en el salt de maces femení, mentre que la petita Sofia Muñoz, de 10 anys, ha participat a les Maces de la Patum Infantil.\nLa música de Joan Trullàs per a les Maces es va estrenar enmig d'una polèmica que fa que encara avui hi hagi assistents que la xiulin, moltes vegades sense conèixer l'origen d'aquest fet o fins i tot pensant-se que és una tradició més de la festa. "No és una tradició, és un vici de mal gust", ha defensat Meritxell Sala.\nFilla, neta i besneta de Joan Trullàs amb la placa de reconeixement. Meritxell Sala i Sofia Muñoz han lluït uns treballats vestits inspirats en el salt de Maces. Foto: Pilar Màrquez Ambròs\n7. El llaç negre de la Guita Grossa i les absències marcades d'aquesta Patum\nLa d'aquest 2019 ha estat una Patum també molt marcada per les absències. La Guita Grossa ha dut un gran llaç negre al coll tota la festa i ambdues guites han dedicat el salt de la Patum de Lluïment de diumenge a la memòria de l'exalcalde Agustí Ferrer, de Melitó Flotats, que va ser guitaire durant tres dècades i que va morir recentment als 59 anys, i del també guitaire Joan Selga.\nCada any la guita parava uns instants davant la casa de l'exalcalde Ferrer i aquest l'acaronava. Aquest any la Guita Grossa també s'hi va aturar dimecres. Al balcó hi havia la seva vídua Antònia Parera i es va fer un minut de silenci.\nUna altra absència d'aquesta Patum ha estat la de Josep Tor i Comellas, vestidor de plens, a qui les Maces del passacarrers van recordar amb uns instants de silenci abans de començar la passada de la nit de dimecres.\nLa Guita Grossa amb el llaç negre al coll, en la passada de dissabte de Patum. Foto: Pilar Màrquez Ambròs\n8. Dimecres de passacarrers: 9 hores de Patum\nTabal, Maces, Guites i Gegants Vells van participar dimecres al vespre en un llarguíssim passacarrers al so de la Cobla Pirineu que va acabar a prop de les 5 de la matinada. És a dir, va allargar-se durant unes 9 hores. Una de les imatges del final de la nit va ser la del Tabal, amb la pell trencada.\nDels 17 regidors de l'Ajuntament de Berga, només l'havien viscuda com a autoritats l'alcaldessa Montse Venturós, Ivan Sànchez i Eloi Escútia (CUP), i Ramon Camps i Dolors Tous (ERC). La resta van estrenar-se en aquesta passada que es dedica justament a les autoritats locals.\nEl Tabal, amb la pell trencada. Foto: Ivan Genescà\nL'ella s'ho pensa de dimecres de Patum amb els músics. pic.twitter.com/4mj2bTDjBb\n— Ivan Genescà (@IvanGenesca) 24 de juny de 2019\n9. Les empentes del multitudinari passacarrers de dissabte\nEl passacarrers de dissabte és sempre un dels actes amb més aglomeracions. Milers de berguedans i de persones d'arreu de Catalunya van acompanyar les Maces, les Guites i els Gegants pels carrers de la ciutat, resseguint les places i fent homenatge als administradors, una figura que enguany han complert els 400 anys d'història.\nL'eufòria de milers de persones saltant a l'uníson van ser protagonistes durant bona part de la nit. El cordó de seguretat va haver de redoblar esforços als carrers més estrets i difícils del nucli històric.\nLa feinada del cordó de seguretat just després del salt de la plaça de Santa Magdalena. Foto: Ivan Genescà\n10. El sempre majestuós ball de l'Àliga\nL'Àliga de la Patum és un dels moments més solemnes de la festa. El seu ball és un dels de major valor coreogràfic de tota la representació i la seva música la més distingida i monumental. S'ha arribat a definir la melodia del ball de l'Àliga de la Patum de Berga com una de les tres peces més "genials" de la música popular catalana.\nEl silenci impressionant de l'inici i el tro de milers de veus durant el ball s'ha repetit en cadascun dels moments en els quals l'Àliga ha estat a plaça aquesta Patum.\nCultura i Mitjans, Patum, Patum 2019, Berga\nPer Horst Balcells el 24 de juny de 2019 a les 21:02\nUna festa que era compartida per tothom, ara convertida en un akelarre indepe. Una pena.


Marathon man: Cursa de Santa Claus: de vermell o blau?\nPublicat per Joan Carles Llurdés i Coit a 7:30\nMiquel 6 de desembre de 2011 a les 14:42\nQue potser al basket els jugadors no es disputen la pilota?. Quina diferència hi ha entre els 2 esports per odiar-ne un dels 2?. Potser és degut a l'excessiu ressò mediàtic.Llavors ho entendria.Sino no ho trobo just, tot i que tothom té el dret d'odiar i/o estimar el que vulgui.\nRaúl Muñoz 6 de desembre de 2011 a les 15:19\nLlegint l'article m'ha vingut al cap una cursa curiosa entre aficionats del Madrid i de l'Atlètic de Madrid. Per a tots els gustos.\nMariano Puerta Len 6 de desembre de 2011 a les 21:36\nTenint en compte que la vestimenta amb la que coneixem a Sant Nicolau la va escollir Coca-Cola per la coincidència amb els seus colors corporatius, no crec que s'hagin de fer mols escarafalls perquè alguns decideixin vestir-lo de blau per coincidència amb els colors del seu equip. A mi, això sí, sempre m'agradarà més el vermell i blanc.\nJoan Carles Llurdés i Coit 7 de desembre de 2011 a les 8:32\nEl meu odi pel futbol és directament proporcional al ressò mediàtic que se'n fa. I més encara als darrers anys que sembla que la cosa s'hagi sortit de mare! Fixa't en les vegades que la secció d'esports dels telenotícies d'aquí i d'allà obren amb una notícia que no sigui futbol -llevat de casos excepcionals; fixa't també en la quantitat de notícies de futbol que mirades fredament i objectiva, són del tot prescindibles. Només dues coses: el Pep guardiola tampoc és que sigui un sant de la meva devoció però l'altre dia en una roda de premsa va dir que era més important parlar de com salvar l'euro que del clàssic d'aquest diumenge. Un bri de raó i sentit comú en un món que no en té gens. I la segona cosa que volia dir és que vaig sentir a dir fa molt de temps -no em demani ara a on i qui- que en aquest país la professió més fàcil era la de periodista esportiu, i jo afegiria de futbol. I crec que és molt cert (de la mateixa manera que s'anomena "periodista" a qualsevol col.laborador d'aquests programes del cor de la telebasura). De vegades, quan veig algun retall de roda de premsa en què ha de parlar un jugador, penso que el periodista que li fa pregunta s'entossudeix a ser més ruc que el propi jugador. Altrament dit, no em negaràs que en el món del futbol d'aquest país, la intel.ligència no és, justament, una de les seves virtuts. I així ens va!\npd: és cert, al bàsquet els jugadors també es disputen una pilota però com no en parlen gairebé gens, doncs ningú se'n recorda.\nJoan Carles Llurdés i Coit 7 de desembre de 2011 a les 8:34\nGràcies per aquesta notícia. No en tenia ni idea. No recordo tampoc que n'haguessin parlat a cap telediari.\nJoan Carles Llurdés i Coit 7 de desembre de 2011 a les 8:36\nEl vermell i blanc de l'Ahtletic de Bilbao, potser? Del C.E. Manresa? I sí, tens raó en això de la Coca-Cola. Potser si l'hagués triat Red Bull el color seria blau.\nMariano Puerta Len 11 de desembre de 2011 a les 0:06\nDel Manresa La Casera, naturalment.\nJoan Carles Llurdés i Coit 11 de desembre de 2011 a les 15:50\nOsti tu, Mariano, ens hem de remuntar a molts anys enrere!


Pegasus i la legalitat - Regió7\nPegasus i la legalitat\nVagi per endavant, que tots els governs han de complir la més estricta legalitat. És el fonament de la democràcia, i això s’ha d’exigir a tots els governs, sigui quin sigui el nivell que ocupen. Em refereixo tant al primer nivell: ajuntaments, consells comarcals, diputacions, com en el segon : Comunitats Autònomes, o en el tercer: Govern central.\nDit això, he esperat uns quants dies per informar-me i tenir més detalls sobre el sistema Pegasus, i la seva derivació cap a un suposat acte d’espionatge a vàries dotzenes de persones, amb càrrecs institucionals, més o menys lligades al procés independentista. També n’hi ha en altres països, i ben bé no sabem ni coneixem les ramificacions, a escala mundial.\nCom en altres supòsits, hi ha qui ha dictaminat, sense proves, l’autoria dels fets, imputant al Govern central aquestes actuacions. Per part del Govern central s’ha afirmat no haver vulnerat en cap moment la llei, cosa que hem de creure, si ningú hi aporta proves contràries.\nDel vist i escoltat aquests dies, s’ha de posar en dubte la plena fiabilitat del sistema, la impenetrabilitat, la garantia de funcionament i reserva d’aquest sistema, vist que, sense immenses dificultats, ha estat posat al descobert. Per tant, constatem una primera falsedat en el sistema.\nTambé s’ha dit que l’empresa només ofereix el sistema a governs i organismes oficials. Tampoc ha quedat acreditat aquest aspecte per part d’alguns tècnics i empreses. Com passa en tota empresa privada, el que vol és negoci. Qui paga, mana, i al final ens podem emportar grans sorpreses respecte de qui té aquest operatiu. En espera de més informació i conclusions, la qüestió ha estat portada als tribunals, aquí, i en altres països europeus. Molt bé, esperem resultats, i esperem conclusions de la Comissió creada en el Parlament Europeu.\nMentrestant esperem, seria bo recordar als partits i organitzacions independentistes que tant han posat el crit al cel, i han demanat dimissions, comissions d’investigació, i assumpció de responsabilitats als responsables, d’aquest suposat acte d’espionatge, que facin el mateix amb els seus actes. És a dir, si tots els governs i partits han de sotmetre’s al rigor de la llei, fem-ho, també aquí a Catalunya.\nO és que els partits i organitzacions independentistes no han infringit la llei en diverses ocasions? És que els dies 6 i 7 de setembre del 2017 no van vulnerar el Reglament del Parlament? És que no van vulnerar l’Estatut de Catalunya i la Constitució espanyola? És que no van usar diner públic per a activitats privades i il·legals? És que no van organitzar una consulta il·legal el 9-N del 2014? I una altra el dia 1 d’octubre del 2017?\nPerò, més greu encara, i lligat a un tema tan sagrat com són les dades personals. On són les actes i les llistes de votants del 9-N i de l’1 d’O? Parlem de l’apropiació de dos milions de noms, cognoms, DNI, que van votar. S’ha vulnerat la confidencialitat i estan en mans dels que ara fan tants escarafalls. Si hem de complir la Llei, això val per a tots. També per al Govern i els partits i organitzacions independentistes.


agora: Permís a professorat visitant\nPermís a professorat visitant\n◄ Rebre missatges d'un fòrum només els alumnes d'un grup\nPenjar audios i fitxers al moodle ►\nper XAVIER REYES TINEO - divendres, 9 octubre 2020, 13:29\nTinc un dubte, volem donar permís a cert professorat d'un altre centre per poder veure tots els cursos del Moodle però sense dret a edició. No trobo quin dels rols és l'adeqüat, em podeu ajudar?\nL'adreça del nostre Moodle és https://educaciodigital.cat/insbitacola/moodle/\nRe: Permís a professorat visitant\nper MONICA GRAU PRIETO - divendres, 9 octubre 2020, 14:01\nno hi ha cap rol que faci això, però en algun cas hem important a algun centre un rol anomenat "observador" (fet a mida) que si voleu us el podem posar. Si sabeu com es fa ho podeu fer vosaltres mateixos.\nAquest rol permet veure els cursos però no editar-los.\nper XAVIER REYES TINEO - dissabte, 10 octubre 2020, 08:26\nHa funcionat, l'he importat correctament.